Gaišo atmiņu mūžīgais starojums
"Gaišo atmiņu mūžīgais starojums" (angļu: Eternal Sunshine of the Spotless Mind) ir 2004. gada filma, kuras režisors un viens no scenārija autoriem ir Mišels Gondrī. Galvenās lomas atveido Džims Kerijs, Keita Vinsleta, Kirstena Dansta, Marks Rafalo, Elaidža Vuds, Toms Vilkinsons un Deivids Kross. Filmas pirmizrāde notika 2004. gada 19. martā. Filma saņēma daudz balvu, tajā skaitā Oskara balvu par labāko oriģinālo scenāriju. 2016. gada BBC 100 labāko 21. gadsimta filmu sarakstā "Gaišo atmiņu mūžīgais starojums" ierindojās 6. vietā.